kardosdrur/scandi-wiki huggingface dataset:
Cardiolipin

Cardiolipin (IUPAC-navn: 1,3-bis(sn-3’-fosfatidyl)-sn-glycerol) er et fosfolipid, som udgør en vigtig bestanddel af mitokondriers indermembran, hvor det udgør 20 % af den samlede lipidmængde. Cardiolipin forekommer derudover kun i bakteriers cellemembraner. Navnet cardiolipin skyldes, at lipidet blev opdaget i hjerter fra tamkvæg i 1941. I pattedyr- og planteceller forekommer cardiolipin (CL) stort set udelukkende i mitokondriernes indermembran. Cardiolipin er et "dobbelt" fosfolipid og indeholder derfor to fosfatgrupper samt fire fedtsyrer, og denne kompakte struktur er med til at gøre mitokondriets indermembran uigennemtrængelig.

Noter 

Fosfolipider
Peter Olufsen (advokat)

Peter Danckwart Olufsen (født 17. marts 1891 på Quistrup, død 17. januar 1972) var en dansk advokat, bror til Aksel og Svend Olufsen.

Han var søn af landstingsmand, godsejer Peter Olufsen og hustru Anna Hansen, blev 1909 student fra Schneekloths Skole og 1915 cand. jur. Han var 1915-16 fuldmægtig hos overretssagfører Wm. Angelo og fra 1915 hos højesteretssagfører C.L. David og var 1916-18 fungerende assistent i Indenrigsministeriet. 1918 blev han overretssagfører og praktiserede siden i København. 14. oktober 1949 blev Olufsen Ridder af Dannebrog. Han var formand for bestyrelsen for A/S Bang & Olufsen, A/S Palladium og medlem af bestyrelsen for A/S Marius Hartz (Standard Mønsterforretning), A/S for Kontor Kemi m.fl.

Olufsen blev gift 1. gang 8. august 1916 i Borre Kirke med Kamma Sophie Ilsted (5. februar 1894 i København - 16. februar 1928 sammesteds), datter af maleren Peter Ilsted og hustru Ingeborg Lovisa Petersen. 2. gang ægtede han 22. maj 1934 i Gimsing Kirke Ebba Ingeborg Ludovica Oline Frost født Olsen (20. juli 1893 i Trondhjem - ?), datter af generaldirektør, filmfabrikant Ole Olsen og hustru Anna Ludovika Hendriksen.

Kilder 
 H. Hjorth-Nielsen: Danske Sagførere under Loven af 26. Maj 1868, København 1941.

Bang & Olufsen
Peter 02
Riddere af Dannebrog
Advokater fra Danmark
Personer fra Jylland
Danskere i 1900-tallet
Personer i Kraks Blå Bog (afdøde)
Sixten Larsson

Sixten Larsson (31 juli 1918-3 februar 1995), var en svensk atlet medlem af IFK Borås og IK Vikingen. 

I perioden 1940-1944 vandt Sixten Larsson fem guldmedaljer ved de svenske mesterskaber på 400 meter hæk. I 1946 deltog han i EM hvor han vandt sølvmedaljen på 400 meter hæk på tiden 52,4. Han tangerede den svenske rekord på 52,4 to gange.

Eksterne henvisninger/kilder 
Nordisk Familjeboks Sportlexikon, Nordisk Familjeboks Förlags AB, Stockholm 1938-1949
Focus Presenterar Sporten 2, Almqvist & Wiksell/Gebers Förlag AB, Stockholm 1967
Friidrottens först och störst, Stig Gustafson/Forum, Helsingborg 1975
friidrott.se:s stora grabbar-sida 
Stora Grabbars Märke 51-100

Hækkeløbere fra Sverige
Aksel Olufsen

Aksel Olufsen (født 3. maj 1901 i Gimsing, død 14. august 1992) var en dansk godsejer og hofjægermester, bror til Peter og Svend Olufsen og far til Peter Skak Olufsen og Kirsten Færch.

Han var søn af godsejer, landstingsmand Peter Olufsen og hustru Anna f. Hansen, tog præliminæreksamen 1917, blev landbrugskandidat 1921 og var ejer af Ejsingholm ved Vinderup 1924-36 og af Quistrup fra 1935 til 1972. Han var Kommandør af Dannebrog.

Olufsen var formand for Foreningen af jydske Landboforeningers græsmarksudvalg fra 1934, medlem af repræsentantskabet for Den alm. Brandforsikring for Landbygninger fra 1932 (formand fra 1964) og for Det danske Hedeselskab fra 1938 (repræsentantskabets formand fra 1948, bestyrelsens formand 1963-73), medlem af bestyrelsen for Dansk Plantageforsikring fra 1948 (formand fra 1964); formand for Ringkøbing Amts Tolvmandsforening fra 1942, medlem af bestyrelsesrådet for Det Kongelige Danske Landhusholdningsselskab fra 1945, af præsidiet 1963, medlem af bestyrelsen for A/S Fiil Sø fra 1934, direktør og formand i bestyrelsen fra 1942, formand i bestyrelsen for Interessentskabet Fiilsø Avlsgaard fra 1952, medlem af bestyrelsen og forretningsudvalget for A/S Frøavlscentret Hunsballe-Holstebro fra 1940, formand fra 1966, medlem af bestyrelsen for Kongenshus Mindepark fra 1972, medlem af bestyrelsen for Bang & Olufsen A/S fra 1949, formand fra 1968, for A/S Struer Bank 1959 samt for Superfos a/s, Superfos Aki a/s, Superfos Dammann a/s, Superfos Blaakilde a/s og A/S Søvang samme år, for A/S Skandinavisk Tobakskompagni (formand 1967-69), R. Færch Handels og Industri A/S, Holstebro (formand 1965-67), A/S R. Færchs Fabrikker og A/S S.W. Bruuns Fabriker. 

Han blev gift 27. juli 1927 med Karen Jensen (10. august 1903 i Struer – 1983), datter af købmand N. Jensen (død 1942) og hustru Maria f. Dujardin (død 1951).

Kilder 
 Kraks Blå Bog 1974

Eksterne henvisninger 
 

Personer i Kraks Blå Bog (afdøde)
Godsejere fra Danmark
Kommandører af Dannebrog
Danskere i 1900-tallet
Aksel
Bang & Olufsen
Hofjægermestre fra Danmark
Personer fra Jylland
Agronomer fra Danmark
Personer i Dansk Biografisk Leksikon
Præsidenter for Det Kongelige Danske Landhusholdningsselskab
Beavis og Butthead

Beavis og Butthead er en amerikansk tegnefilmserie af Mike Judge, som blev sendt på MTV fra 1993 til 1997. Serien handler om to dumme teenagere, og deres desperate forsøg på at score kvinder. Hovedpersonerne, som serien er opkaldt efter, ser og gør grin af hård rock og heavy-metal musikvideoer og er kendetegnet ved deres apathi, mangel af intelligens og barnlige humor.

Eksterne henvisninger 

 

Animerede tv-serier
Ghost adventures

Ghost Adventures er en amerikansk tv-serie, der er produceret af Travel Channel.

I programmet medvirker tre personer: Nick, Zak og Aaron, der rejser til USA's mest hjemsøgte steder og optager evp'er. En Evp er en slags elektronisk stemme man kan optage med en evp-optager. Den virker således at man spørger om der er nogen inde i et rum med en. Hvis evp-optageren opfanger en stemme kan man gøre den højere og tydeligere og dermed mulig at forstå. 

Ghost Adventures blev sendt på TV3 Puls

Åbning Indledning: (berettet af Zak Bagans)

(Præamblen: Nogle mennesker tror på spøgelser. Nogle mennesker gør ikke.)

Medvirkende 
De permanente medlemmer er Zak Bagans, Nick Groff, og Aaron Goodwin.

Nick Groff forlod Ghost Adventures i 2014

Billy Tolley og Jay Wasley er blevet permanente medlemmer af gruppen

Referencer

Eksterne henvisninger 
 
 Officiel hjemmeside 

Amerikanske tv-serier fra 2000'erne
Amerikanske tv-serier fra 2010'erne
Amerikanske tv-serier fra 2020'erne
Tv-programmer fra Travel Channel
Otto Braun (forfatter)

Otto Braun (født 27. juni 1897 i Berlin, faldet 29. april 1918 ved Marcelcave i departementet Somme) var en tysk forfatter; søn af Heinrich og Lily Braun.

Braun var en rigt begavet, tidligt modnet yngling, som deltog i 1. verdenskrig som frivillig og gennem sine efterladte breve, dagbøger og digte, Aus nachgelassenen Schriften eines Frühvollendeten (1920; 50. oplag 1921), for Tyskland blev hvad Alan Seeger var for USA og Rupert Brooke for Storbritannien, hvad man opfattede som udtryk for det ædleste og bedste hos landets faldne ungdomsgenerationer.

Kilder 
, forfattet af Ture J. Arne

Selvbiografer fra Tyskland
Tysksprogede forfattere
Tyskere i 1. verdenskrig
Militærfolk faldet i kamp
Personer fra Berlin
Digtere fra Tyskland
Ugglan
Hinkerude

Hinkeruder er ruder tegnet i en formation på jorden, der anvendes til en leg, der involverer det at hinke på ét ben, enten med eller uden en hinkesten, som regel med hvidt kridt i f.eks. skolegårde eller på legepladser. At hoppe "hinkerude" er kendt over hele verden og findes i adskillige varianter. Der findes ubekræftede historier om, at leg med hinkeruder blev opfundet af enten romerne eller kineserne, mens legen første gang nævnes i engelsksprogede kilder i sidste halvdel af det 17. århundrede og i Danmark i starten af 1800-tallet under navnet "paradisleg".

Kildehenvisninger

Eksterne henvisninger 

Spil og lege
Diffa (region)

Diffa er en af Nigers syv regioner. Den har et areal på  km², og havde  indbyggere ved folketællingen i 2001. Hovedstad for regionen er byen Diffa.

Diffa er inddelt i tre departementer: Diffa, Maïne-Soroa og N'guigmi.

Hovederhvervet er landbrug med hirse som vigtigste afgrøde, men på områder mod øst og syd, dyrkes også ris og majs.

Eksterne kilder og henvisninger 

Nigers regioner
Adolph Mourier-Petersen

Peter Poul William Adolph Mourier-Petersen (17. december 1872 på Rugård – 14. februar 1950 sammesteds) var en dansk godsejer, kammerherre og hofjægermester, far til Christian Mourier-Petersen.

Han var søn af kammerherre, hofjægermester Ferdinand Mourier-Petersen og hustru Alvilda f. Dahl, blev student fra Randers lærde Skole, tog filosofikum og var løjtnant i Den Kongelige Livgarde 1894-95. Han købte 1904 Rugård af moderen.

Mourier-Petersen var Ridder af Dannebrog og Dannebrogsmand, medlem af Hyllested-Rosmus Sogneråd 1908-37, formand 1908-35, for­mand for Jagtrettene afløsning i Randers Amt 1926-48 og for Det danske Hedeselskabs repræsentantskab til 1948, derefter æresmedlem af selskabet og medlem af repræsentantskabet til sin død, landvæsenskommissær, medlem af bestyrel­sen for Ebeltoft-Trustrup Jernbane til 1948, medlem af Randers Amtsråd 1935-43, af bestyrelsen for Understøttel­sesforeningen for jydske Landmænd og deres Efterladte og for Kreaturforsikringsforeningen Øerne.

Han blev gift 25. august 1909 i København med Anna Sophie Elisabeth Julie Malthe-Bruun (27. februar 1882 i Struer – 31. marts 1949 i Aarhus), datter af kammerjunker Vilhelm Malthe-Bruun og hustru Regitze f. Brun.

Kilder 
Kraks Blaa Bog 1949.

Eksterne henvisninger 

Personer i Kraks Blå Bog (afdøde)
Godsejere fra Danmark
Hofjægermestre fra Danmark
Kammerherrer fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra Jylland
Officerer fra Danmark
Amtsrådsmedlemmer
Kommunalpolitikere fra Danmark
Adolph
Fredrik Lindgren (speedwaykører)

Fredrik Lindgren, født den 15. september 1985 i Örebro, er en svensk speedwaykører. Han er storebror til Ludvig Lindgren og kører for Dackarna.

Speedwaykarriere
Lindgren fik sit gennembrud med en tredjeplads i Sveriges Grand Prix 2007, og deltog i 2008 hvor han kom på en andenplads. 

Speedwaykørere fra Sverige
Personer fra Örebro
A.T.H. Mourier-Petersen

Adolf Tobias Herbst Mourier-Petersen (26. november 1826 på Engelsholm – 10. juni 1912 på Edelsborg) var en dansk etatsråd og godsejer, bror til Christian og Ferdinand Mourier-Petersen og far til Christian Mourier-Petersen.

Han var søn af godsejer, cand. jur., generalkrigskommissær Christian Petersen (1783-1841) og Anne Marie Mourier (1787-1879), der var af fransk-reformert godsejerslægt. Mourier-Petersen var herregårdsskytte og deltog som frivillig i Treårskrigen, blev forstkandidat 1850 og var ejer af Holbækgård fra 1851. I 1856 oprettede han sammen med broderen Ferdinand skovgodset Rye Nørskov og havde også proprietærgården Edelsborg ved Skanderborg.

Han dannede på Holbækgård en fremragende stamme af sortbroget jydsk malkekvæg, var mangeårig dommer ved landmandsforsamlingerne (heste), formand i Statshingstekommissioner i 3 af Jyllands distrikter, medlem af Randers Amtsråd i 24 år og af Det Kongelige Danske Landhusholdningsselskabs bestyrelsesråd 1872. Han var Kommandør af 2. grad af Dannebrog og Dannebrogsmand

Han blev gift 20. august 1856 i Sankt Mortens Kirke i Randers med Augusta Erica Cathrine Jørgensen (16. maj 1832 i Hjerk Præstegård pr. Skive – 4. februar 1913 i København), datter af sognepræst Jørgen Wilhelm Jørgensen og Gustava Charlotte Baumgarten..

Han er begravet på Skanderup Kirkegård.

Kilder 
 Kraks Blaa Bog 1910 

Personer i Kraks Blå Bog (afdøde)
Godsejere fra Danmark
Amtsrådsmedlemmer
Forstmænd fra Danmark
Personer fra Jylland
Kommandører af Dannebrog
Danskere i 1800-tallet
Danskere i 1900-tallet
A.T.H.
Personer i Treårskrigen fra Danmark
Félix Guattari

Pierre-Félix Guattari (gwataʁi ) (født 30. april 1930, død 29. august 1992) var en fransk psykoanalytiker, filosof og semiotiker; han grundlagde både skizoanalyse og økosofi. Guattari er bedst kendt for sit samarbejde med Gilles Deleuze, fx de to bind i serien Kapitalisme og skizofreni: Anti-Ødipus (1972) og Tusind plateauer (1980).

Bibliografi 
Mange af Guattaris værker er oversat til engelsk, men kun få til dansk.

Danske oversættelser 
 Tusind plateauer (2005 [på fransk 1980]) i samarbejde med Gilles Deleuze. Udgivet af Det Kongelige Danske Kunstakademis Billedkunstskoler.

Engelske oversættelser 
 Molecular Revolution: Psychiatry and Politics (1984). Udvalgte essays fra Psychanalyse et transversalité (1972) og La révolution moléculaire (1977).
 The Three Ecologies (1989). Kort essay om økologi.
 Chaosmosis: an Ethico-Aesthetic Paradigm (1992).
 Chaosophy (1995). Samlede essays og interviews I.
 Soft Subversions (1996). Samlede essays og interviews II.
 The Guattari Reader (1996). Samlede essays og interviews, i et andet udvalg.
 The Anti-Oedipus Papers (2004). Samling af tekster skrevet mellem 1969 og 1972.
 The Machinic Unconscious (2011). Posthum, ufærdig udgivelse.

I samarbejde med Gilles Deleuze:
 Anti-Oedipus (1972).
 Kafka: Towards a Minor Literature (1975).
 A Thousand Plateaus (1980), oversat af Brian Massumi. Udgivet på dansk som Tusind plateauer.
 What Is Philosophy? (1991).

Andre samarbejder:

 Communists Like Us (1985) med Antonio Negri.
 Molecular Revolution in Brazil (1986) med Suely Rolnik.
 The Party without Bosses (2003) af Gary Genosko. Indeholder en samtale fra 1982 mellem Guattari og Luiz Inácio Lula da Silva, den tidligere præsident for Brasilien.

Filosoffer fra Frankrig
Økologer
Faglitterære forfattere fra Frankrig
Franskmænd i 1900-tallet
Marshall Sahlins

Marshall David Sahlins (født 27. december 1930, Chicago, Illinois, død 5. april 2021) var en fremtrædende amerikansk antropolog.

Liv 
I 1960'erne blev han politisk aktiv og protesterede mod Vietnamkrigen. I 1968 underskrev han erklæringen "Writers and Editors War Tax Protest", og sværgede således at nægte at betale skattepenge i protest mod Vietnamkrigen. I de sene 60'ere opholdt han sig to år i Paris, hvor han blev introduceret til det franske intellektuelle liv (særligt Claude Lévi-Strauss' arbejde) og studenterprotesterne i maj 1968.

Forskning 
Sahlins' arbejde koncentrerede sig om at påvise, hvorledes kultur former menneskers opfattelse og handlinger. Hans tidlige arbejde fokuserede på at kritisere idéen om det "økonomisk-rationelle individ". Efter udgivelsen af Culture and Practical Reason i 1976 skiftede hans fokus til sammenhængen mellem historie og antropologi og måden forskellige kulturer forstår og laver historie. Selvom Sahlins' fokus har været hele Stillehavet, har det meste af hans forskning foregået på Fiji og Hawaii.

Sahlins var påvirket af, og har også påvirket, den franske antropolog Pierre Clastres.

Antropologer fra USA
Anti-Ødipus

Anti-Ødipus (fransk: L'anti-Oedipe) er en bog fra 1972 af den franske filosof Gilles Deleuze og den franske psykoterapeut Félix Guattari. Det er første bind af Kapitalisme og skizofreni; det andet er Tusind plateauer (1980).

Bogen er oversat til engelsk og norsk, men endnu ikke dansk.

Se også
 Antipsykiatri

Filosofiske skrifter
Litteratur i 1972
Marco Macaco

Marco Macaco er en dansk computeranimeret familiefilm fra 2012, produceret af Nice Ninja. Filmen er skrevet af Thomas Borch Nielsen og filmens instruktør Jan Rahbek. Skuespillerne Peter Frödin og Mille Lehfeldt lægger stemme til hovedfigurerne Marco Macaco og Lulu.

Medvirkende

Eksterne henvisninger 
 Officiel side
 

Danske film fra 2012
Familiefilm fra Danmark
Animationsfilm fra Danmark
Daewoo Shipbuilding & Marine Engineering

Daewoo Shipbuilding & Marine Engineering Co., Ltd (DSME) (Koreansk: 대우조선해양) er sydkoreansk virksomhed indenfor skibsbygning og marine-ingeniørvidenskab. Det er Sydkoreas og verdens næststørste skibsbygger. Koncernen beskæftiger omkring 25.000 medarbejdere, bl.a. i hovedsædet i Seoul og på værfter i Okpo, Sydkorea og Houston, USA.

21. februar 2011 bestilte A.P. Møller - Mærsk-koncernen 10 store containerskibe fra Daewoo, hver med en kapacitet på 18.000 containere, dermed overgås den nuværende rekord-indehaver Mærsk E-klasses 15.200 containere, når de første skibe leveres i 2014. Der er option på yderligere 20. Den nye klasse kaldes for Mærsk Triple E-klasse.

Operationer 
Udover skibsbyggeri har Daewoo også en division for grøn energi, hvor der bl.a. produceres vindmøller. Daewoo gik ind på markedet for vindenergi, da man i 2009 opkøbte amerikanske DeWind for ca. 50 mio. US $.

Forsvarskontrakt 
20. december 2011 indgår Daewoo Shipbuilding Marine Engineering den største enkelte forsvarskontrakt som en koreansk virksomhed har indgået. Kontrakten havde en værdi af 1,07 mia US $ og var på byggeriet af tre indonesiske ubåde. Det er også første gang at Sydkorea eksporterer ubåde.

Kilder

Eksterne henvisninger 
 Daewoo Shipbuilding & Marine Engineering (DSME)

Fremstillingsvirksomheder fra Sydkorea
Virksomheder i Seoul
Vindturbineproducenter
Daewoo
Skibsbyggerivirksomheder
Ingeniørvirksomheder fra Sydkorea
Johannes Munch-Petersen

Johannes Fibiger Munch-Petersen (22. september 1928 i København – 26. september 2012) var en dansk ingeniør og professor.

Han var søn af professor, dr. jur. Erwin Munch-Petersen og hustru Asta f. Fibiger, blev student fra Gentofte Statsskole 1946 og cand. polyt. 1951. Han var amanuensis ved Danmarks Tekniske Højskole 1951-53, ansat i de rådgivende ingeniørfirmaer Rambøll & Hannemann 1953-54, P.E. Malmstrøm 1954-68 og G. Mengel 1968-70, hvor han bl.a. projekterede Høje Gladsaxe-byggeriet.

Munch-Petersen blev professor i husbygning ved Danmarks Tekniske Højskole 1970 og formand for fagrådet for de bygningstekniske ingeniørvidenskaber 1973. Han var fra 1974 til 1978 prorektor ved DTH og i næsten 20 år – 1972-91 – medlem af Konsistorium. 1994 blev han pensioneret.

Munch-Petersen blev 1973 medlem af Akademiet for de Tekniske Videnskaber og 12. december 1985 Ridder af 1. grad af Dannebrogordenen. Fra 1990 var han bestyrelsesformand i Polyteknisk Kollegie Byggeselskab. Han skrev artikler, publikationer og afholdt foredrag om industrialiseret byggeri i tidsskrifter og ved kurser, FN-seminarer og kongresser i ind- og udland. 

Han blev gift 9. september 1950 med Lise Seerup (født 19. november 1929 på Frederiksberg), datter af prokurist Søren Seerup og hustru Else f. Richert (død 1973).

Kilder 
 Kraks Blå Bog 1974

Personer i Kraks Blå Bog (afdøde)
Riddere af 1. grad af Dannebrog
Ingeniører fra Danmark
Medlemmer af Akademiet for de Tekniske Videnskaber
Professorer fra Danmarks Tekniske Universitet
Danskere i 1900-tallet
Personer fra København
Johannes
David Graeber

David Rolfe Graeber (/ˈɡreɪbər/) (født 12. februar 1961, død 2. september 2020) var en amerikansk forfatter, antropolog og anarkist. Han har skrevet et antal bøger, hvoraf den bedst kendte er Debt: The First 5,000 years fra 2011. 

I begyndelsen af årtusindet deltog Graeber i alter-globaliseringsbevægelsens protester for gældsfrigivelse af fattige lande, og han var kritisk over for institutioner som IMF.  Efterfølgende var han aktiv i Occupy-bevægelsen.

Graeber var ansat på Goldsmiths, University of London. Han var tidligere ansat som adjunkt i antropologi på Yale University, men i 2007 afviste Yale under stort postyr at genansætte ham.

Se også 
 Politisk antropologi

Noter 

Anarkistiske antropologer
Antropologer fra USA
Jøder fra USA
Ansatte ved Yale University
Faglitterære forfattere fra USA
Amerikanere i 1900-tallet
Amerikanere i 2000-tallet
Anita Garth-Grüner

Anita Beatrice Garth-Grüner, født Vøgg (23. januar 1937 i Svendborg – 28. september 2012) var en dansk hofdame og kammerdame.

Anita Vøgg var datter af ingeniør Eyvind Børge Vøgg (1910-1956) og Magda født Meinertz (1910-1999). Hun fik en handels- og korrespondentuddannelse og var bl.a. ansat i ØK's afdeling i Paris, før hun 4. juni 1960 blev gift med bagermester Uggi Mac van Hauen (1935-1994). I 2000 giftede hun sig med kammerherre, hofjægermester Torben Garth-Grüner til Lille Svenstrup.

Fra 1981 til 2001 var Garth-Grüner hofdame hos H.M. Dronning Margrethe og fik i sin tyveårige tjeneste et nært forhold til regenten. I forbindelse med sin fratræden fra hoffet blev den allerede rigt dekorerede Anita Garth-Grüner udnævnt til kammerdame, og i denne egenskab var hun den første kvinde, der var med til at præsentere nye udenlandske ambassadører for regentparret. Hun døde i 2012 efter længere tids sygdom.

Hun blev bisat fra Tibirke Kirke den 11. oktober 2012.

Dekorationer 
 Kommandør af Dannebrogordenen (1. januar 1995)
 Erindringsmedaillen i anledning af Hendes Majestæt Dronningens 40 års regeringsjubilæum 		
 Erindringsmedaillen i anledning af Hendes Majestæt Dronning Margrethe II's 25 års  regeringsjubilæum
 Erindringsmedaillen i anledning af Hendes Majestæt Dronning Margrethes og Hans Kongelige Højhed Prins Henriks sølvbryllup den 10.6.1992
 Den Islandske Falkeorden
 Den Kostbare Krones Orden (dameorden)	
 Forbundsrepublikken Tysklands Fortjenstorden
 Fortjenstordenen (Østrig)
 Hvide Elefants Orden (Moha Wara Bohru)
 Hvide Roses Orden
 Infante Don Henriqués Orden
 Kgl. Norske Fortjenstorden		
 Kroneordenen
 Medalje til minde om arvestorhertugens og arvestorhertugindens bryllup i 1981
 Den Nationale Fortjenstorden (Frankrig)
 Nilordenen
 Stjerneordenen
 Sydkorsordenen
 Uafhængighedsordenen
 Victoriaordenen	
 Ærestegn for Fortjenester (Østrig)

Kilder 
 Nekrolog, Politiken, 6. oktober 2012.

Kammerdamer fra Danmark
Hofdamer fra Danmark
Danskere i 1900-tallet
Danskere i 2000-tallet
Kommandører af Dannebrog
Personer fra Svendborg
Personer i Kraks Blå Bog (afdøde)
Filt Jensen

Filt Jensen (18. februar 1926 – 30. september 2012) var en dansk minkavler og politiker.

Filt Jensen fik sit navn efter en morfader, som altid bar filthat. Han blev uddannet agronom fra Den Kongelige Veterinær og Landbohøjskole i 1949 og vendte derefter tilbage til Gråsten Landbrugsskole, hvor han tidligere havde været elev. Jensen blev lærer på sin gamle skole og avancerede til forstander, hvilket han var fra 1973 til 1987, dog afbrudt af en årrække som konsulent i Landboforeningen for Als og Sundeved samt bygningskonsulent for landboorganisationerne i Sønderjylland.

Noget usædvanligt gik han først efter sin pensionering ind i politik. Aabenraakredsens Venstre opstillede den vellidte skolemand, og i 1990 blev han valgt til Folketinget, hvor han sad i fire år og bl.a. var sit partis miljøordfører. Efter sit korte politiske liv fokuserede han på minkopdræt.

Filt Jensen bestred også række andre tillidsposter – bl.a. som formand for aktionærrådet for Unibank og som næstformand i Grænseforeningen i Sønderborg samt i bestyrelserne for Landboforeningens Seniorklub for Als og Sundeved, Forhenværende Folketingsmedlemmers Forening og Rønshoved Højskole. 

Han var gift med Kirsten Filt Jensen.

Han døde i 2012 og blev begravet fra Gråsten Slotskirke den 6. oktober.

Kilder 
 Nekrolog, Politiken, 4. oktober 2012.

Folketingsmedlemmer i 1990'erne
Tidligere folketingsmedlemmer fra Venstre
Skolefolk fra Danmark
Landmænd fra Danmark
Personer fra Sønderjylland (i Danmark)
Agronomer fra Danmark